**Notă informativă**

**la proiectul legii metrologiei**

Luînd în consideraţie că pentru Republica Moldova este important de a participa activ în comerțul internațional și pe piața internă a UE, ca urmare, este necesară asigurarea unui cadru normativ naţional în scopul respectării Acordurilor internaţionale şi a celor cu UE care asigură eliminarea barierelor în calea comerţului. Acest scop poate fi atins la un nivel înalt prin armonizarea legislației naţionale în domeniul metrologiei.

În vederea armonizării cadrul legal din domeniul metrologiei cu acquis-ul comunitar şi întru realizarea „Planului de Acţiuni pentru implementarea Acordului DCFTA” (parte a Acordului de Asociere RM-UE) în proiectul de Lege al metrologiei sunt luate în considerare cerințele internaţionale şi experienţa altor state în elaborarea și aplicarea acesteia. De asemenea, la elaborarea proiectului de lege au fost luate în consideraţie actele normative și cerințele internaţionale şi europene, ținînd cont de faptul că în prezent Republica Moldova se afla în proces de implementare a Acordului de Asociere cu UE.

Un aspect important al proiectului prezentei legi este că acesta vine să armonizeze cadrul legal din domeniul metrologiei cu legea model internaţională a Organizaţiei Internaţionale de Metrologie Legală D1 „Consideraţii pentru o lege privind metrologia” actualizată, ediţia 2012. Astfel că prevederile legislative ale proiectului Legii metrologiei sînt bazate pe textul articolelor documentului OIML D1:2012. În Legea metrologiei se regăsește terminologia nouă specifică şi legislației europene. Proiectul menţionat creează premize pentru transpunerea în legislaţia naţională a Directivelor europene de Nouă Abordare.

Infrastructura sistemului național de metrologie, administrarea şi funcţiile părţilor interesate din domeniul metrologiei este bazată, la fel, pe recomandările OIML D1:2012. Astfel, acesta include:

* autoritatea centrală de metrologie care este organul central de specialitate al administraţiei publice responsabil de infrastructura calităţii (Ministerul Economiei);
* Consiliul Naţional de Metrologie;
* Agenţia pentru Protecţia Consumatorilor;
* Institutul Naţional de Metrologie;
* Sistemul Naţional de Etaloane;
* Serviciile de metrologie ale persoanelor juridice.

Menţionăm, că actuala Lege a metrologiei nu conţine prevederi ce ţin de evaluarea conformităţii, precum şi prevederi ce ţin de noul cadru legislativ pentru libera circulație a mărfurilor adoptat în UE în 2008. Acest proiect de lege vine să asigurare implementarea prevederilor documentelor europene şi anume a Regulamentului (CE) nr. 765/2008 de stabilire a cerințelor de acreditare și de supraveghere a pieței în ceea ce privește comercializarea produselor şi Deciziei nr. 768/2008/CE privind un cadru comun pentru comercializarea produselor (inclusiv mijloacelor de măsurare ce cad sub procedurile de evaluarea a conformităţii, conform Directivelor de Noua Abordare), ceea ce prezintă elemente noi pentru proiectul dat ce ţin de armonizarea cadrului legal sub aspectul actelor europene menţionate.

Pe lîngă cele expuse precizăm faptul că proiectul dat include un şir de prevederi care vin să transpună cerinţele din Regulamentul şi Decizia respective şi a normelor complementare ce ţin de aparatele de cîntărire neautomate, punerea la dispoziţie a pe piaţă a mijloacelor de măsurare, cantităţile nominale ale preambalatelor, sticlelor utilizate ca recipiente de măsurare. Astfel, proiectul conţine cerinţe ce ţin de aspectele menţionate mai sus care se regăsesc în următoarele directive:

- *Directiva 2007/45/CE* de stabilire a normelor privind cantităţile nominale ale produselor preambalate;

- *Directiva 76/211/CEE* referitoare la preambalarea, în funcţie de masă sau volum, a anumitor produse preambalate;

- *Directiva Consiliului 75/107/CEE* referitoare la sticlele utilizate ca recipiente de măsurare;

- *Directiva* *80/181/CEE* referitoare la unităţile de măsură;

- Directiva 2009/23/CE privind instrumentele de cântărire neautomate;

- *Directiva 2014/32/UE* la punerea la dispoziție pe piață a mijloacelor de măsurare.

şi necesită a fi corelat cu cadrul legislativ, ceea ce prevede proiectul de lege elaborat.

Sub aspectul cerinţelor actelor permisive, proiectul de lege include un şir de prevederi noi legate de acestea. Astfel, sunt incluse cerinţele pentru desemnarea laboratoarelor de verificări metrologice, pentru avizele tehnice de înregistrare procedurile şi procedurile de eliberare a acestor acte.

O altă latură nouă care se conturează în proiectul de lege este şi cerinţa ce ţine de supravegherea metrologică – care este divizată în două componente şi anume: supravegherea pieții și supravegherea în utilizare a mijloacelor de măsurare. Acest lucru va permite supravegherea mijloacelor de măsurare la introducerea pe piaţă şi darea în folosinţă a acestora, precum şi asigură că mijloacele de măsurare, preambalatele şi sticlele utilizate ca recipient de măsură puse la dispoziție pe piață și/sau date în folosință sînt conforme pe deplin cerințelor de reglementare corespunzătoare.

Astfel, aprobarea proiectului de lege prezentat v-a constitui cadrul legal armonizat cu practicile Uniunii Europene şi cele internaţionale şi va permite transpunerea completă cu implementarea ulterioară a Directivelor Europene ce vizează domeniul metrologiei în legislaţia naţională.

**Viceprim –ministru,**

**Ministru Stephane Christophe BRIDE**